| **№** | **Институция/ организация** | **Предложение** | **Приема**  **/не приема предложението** | **Мотиви на вносителя** | **Мотиви за частичното приемане на предложението** |
| --- | --- | --- | --- | --- | --- |
| **1.** | **„Сдружение за електронни комуникации“ (СЕК)** | Предлага се в параграф единствен: В чл. 108, ал. 3 да отпадне последното изречение „*В зоната на банкета се допускат само кабели за интелигентни транспортни системи, свързани с управлението на движението.“* | Приема се частично. Направена е редакция. | Предложеното е продиктувано от разпоредбите на Закона за електронните съобщителни мрежи и физическата инфраструктура (ЗЕСМФИ) и Закона за пътищата (ЗП).  Съгласно § 1, т. 3 от Допълнителните разпоредби (ДР) на ЗЕСМФИ, администрацията, управляваща пътя, се явява мрежов оператор по смисъла на закона с всички произтичащи от това задължения.  Разпоредбите на чл. 17, ал. 1 и ал. 2 от закона определят:  ,,*Чл. 17. (1) Операторите на електронни съобщителни мрежи могат да искат от мрежовите оператори да им бъде предоставено право на преминаване и право па специално ползване по Закона за пътищата на елементи и/или съоръжения на физическа инфраструктура на други мрежови оператори, включително по отношение на сервитутните зони на тези елементи и/или съоръжения и на естествени водни басейни.*  *(2) Правата по ал. 1 се предоставят за:*  *1. изграждане, поддържане и ползване на физическа инфраструктура за електронни съобщителни мрежи в съответствие с подробните устройствени планове;*  *2. разполагане, поддържане и използване на електронни съобщителни мрежи и монтиране на съоръжения във физическата инфраструктура.*  Съгласно § 1, т. 8. от ДР на ЗП - "Специално ползване на пътищата  е *„………;* *изграждане на нови и ремонт на съществуващи подземни и надземни линейни или отделно* *стоящи съоръжения и тяхната експлоатация в* ***обхвата на пътя;*** *………………”;*  Обхватът на пътя, съобразно нормативните определения, включва в себе си и банкета. Същевременно с проекта необосновано се изключва възможността предприятията, ползващи права по ЗЕСМФИ и ЗП, да разполагат своята инфраструктура в определена част от обхвата на пътя. От гледна точка на правилата за изработване на нормативни актове, считаме че не следва с проекта да се допуска противоречие на подзаконов нормативен акт със закон.  Необходимо е да се очертаят и практическите последици от предложеното ограничение. Не рядко след банкета е обективно невъзможно да бъдат извършвани строителни работи и да бъдат разполагани каквито и да било мрежи и инфраструктура. Наличието на особености на терена като скали, дървета, водни пространства и други често определят банкета като единственото възможно място за разполагане на подземни технически проводи и съоръжения. С оглед посоченото, с въвеждането на подобни ограничения, на практика в много случаи предприятията ще бъдат лишени напълно от възможността да ползват обхвата на пътя. По този начин ще се стигне до директно нарушение на правилата на ЗЕСМФИ, защото е макар практически да е налице възможност да се ползва банкета, същата е препятствана с правило в подзаконов нормативен акт.  Изразяваме надежда, че направеното предложение ще бъде взето предвид при приемане на окончателния проект. | Съгласно чл. 5 от Закона за пътищата (ЗП), обхватът на пътя е площта, върху която са разположение земното платно и ограничителните ивици от двете му страни. Земното платно включва, освен платното за движение с пътните банкети, също пътни откоси, канавки, берми, предпазни диги и окопи. Ограничителните ивици са с широчина до 2 метра всяка.  В изпълнение на разпоредбата на чл. 67 от Наредба № РД-02-20-2 от 2018 г. за проектиране на пътища, банкетите се проектират така, че да служат за конструктивно укрепване в края на настилката на платното за движение или ивицата за принудително спиране, както и за поставяне на водещи, предпазни и сигнални принадлежности на пътя. Минималната им широчина е 1,00 m, като за различните класове пътища широчината на банкетите се определя в зависимост от съответния типов профил.  При извършване на ремонт или реконструкция на пътищата, пътните конструкции в повечето случаи са обект на индивидуален проект. При изпълнение на същите, успоредно се извършва ремонт и на прилежащите банкети, често се случва прекъсване на изградени комуникативни кабели в банкета, които най-често са незаконно изградени или ако са разрешени от АПИ по съответния ред, то те са разположени по начин, който не съответства на местоположението им в одобрения проект (изпълнени на по-малка дълбочина).  Прокарването на кабелни трасета в пътните банкети неминуемо ще доведе до тяхното разуплътняване. Негативните последици от това са в две направления:  **1.** през разуплатнениеят банкет да се инфилтрират повърхностни води от снеготопене или валежи, които да проникнат в пътната конструкция и това да доведе до нейното компрометиране;  **2.** при попадане на гумата на пътно превозно средство в разуплатнената зона, съществува опасност от неговото преобръщане.  Разполагането на елементите на техническата инфраструктура е постижимо в ***обхвата на пътя***, без да се използва пътния банкет, дори и при затруднени теренни условия.  С предвиденото изменение на чл. 108, ал. 3 от проекта на Наредба за изменение на Наредба № РД-02-20-2 от 2018 г. инженерни мрежи и съоръжения на техническата инфраструктура, успоредни на пътя, могат да бъдат разположени в обхвата на пътя. С последното изречение се допуска разполагането им да се осъществява извън обхвата на пътното платно, като в зоната на банкета се допуска единствено при техническа невъзможност за полагане в останалите елементи от обхвата на пътя.  Предвид горното и изложените аргументи считаме, че изменението е напълно основателно, не противоречи на разпоредбите на ЗЕСМФИ и ЗП и е необходимо с оглед осигуряване на безопасна експлоатация на пътищата. |
| **2.** | **Държавна Агенция „Безопасност на движението по пътищата“**  **(ДА БДП)** | Предлага се прецизиране на текста от последното изречение на чл. 108, ал. 3, като се уточни дълбочината на разполагане на кабелите. | Не се приема. | За спазване на разпоредбите на чл. 67, ал. 2 от ЗУТ е необходимо да се прецизира на каква дълбочина следва да са разположени кабелите за интелигентни транспортни системи. | Дълбочината на кабелите за интелигентните транспортни системи следва да бъде указана в инвестиционния проект. Проектната част на кабелните трасета трябва да съдържа проучвателни работи (установяване на фактическо състояние на съоръжението и определяне на необходимите изходни данни, които са специфични за всеки строеж). Проектът се изготвя в съответствие с изискванията на Закона за устройство на територията и Наредба № 4 от 2001 г. за обхвата и съдържанието на инвестиционните проекти. |
|  |  |  |  |  |  |

Fin